[{"text_idx": "#000001", "text": "I ddechrau, twmpathau lleol ac ambell i arddangosfa oedd prif ddyddiadau\u2019r calendr ond, gydag amser, tyfodd llwyddiant ac enw\u2019r ti\u0302m. Erbyn heddiw, mae\u2019n deg dweud mai Dawnswyr Talog yw un\no grwpiau dawns traddodiadol amlycaf Cymru, ac ers 1979 maent yn sicr wedi rhoi pentref bychan Talog, sydd nepell o Gaerfyrddin, ar y map!"}, {"text_idx": "#000002", "text": "Mae\u2019r dawnswyr a\u2019r cerddorion yn cyfarfod yn Neuadd Talog ond mae dylanwad Dawnswyr Talog yn ymestyn dipyn pellach na hyn. Mae cyfeillgarwch gyda thimau dawns led-led Ewrop, ac ymweliadau a\u0302 gwyliau gwerinol amrywiol wedi rhoi llwyfan rhyngwladol i Dawnswyr Talog."}, {"text_idx": "#000003", "text": "Yn nes at adref, mae nifer o aelodau\u2019r ti\u0302m yn hyfforddi dawnsio a chlocsio mewn ysgolion a chlybiau ac mae rhai cyn-aelodau wedi mynd ati i sefydlu timoedd newydd sbon. Y fesen yn dderwen a ddaw, medd yr hen ddihareb!"}, {"text_idx": "#000004", "text": "Yn ogystal a\u0302 hybu dawnsio gwerin Cymreig, prif amcan Dawnswyr Talog yw diddanu a chael hwyl, oherwydd dyma sy\u2019n mynd i sicrhau bod cyfoeth ein traddodiad dawns yn parhau. Mae\u2019r grw\u0302p yn cynnig rhaglen amrywiol sy\u2019n cynnwys dawnsiau gwerin o bob cwr o Gymru; dawnsiau clocsio; dawnsiau traddodiadol ac ambell ddawns wreiddiol \u2013 rhywbeth at ddant pawb!"}]